Na podlagi 93. člena, prvega odstavka 94. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg in 3/22 – ZDeb), 18. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16), Zakona o izvrševanju proračunov Republike Slovenije za leti 2022 in 2023 (ZIPRS2223) (Uradni list RS, št. 187/21), Spremembe proračuna Republike Slovenije za leto 2022 (Uradni list RS, št. 187/21), in odločbe ministra št.       z dne       , sklepajo

Republika Slovenija**, Ministrstvo za kulturo, Maistrova ulica 10, Ljubljana**, ki ga zastopa minister dr. Vasko Simoniti (v nadaljnjem besedilu: financer),

**,** davčna številka:      , ki ga zastopa       (v nadaljnjem besedilu: prijavitelj/sofinancer)

in     **,** davčna številka:      , transakcijski račun št.:      , ki ga zastopa       (v nadaljnjem besedilu: izvajalec)

**POGODBO št.**

**o sofinanciranju predhodnih arheoloških raziskav v letu 2022**

1. **člen**

(1) Pogodbene stranke se sporazumejo, da je predmet pogodbe skupno financiranje izvedbe predhodnih arheoloških raziskav (v nadaljnjem besedilu: raziskava) za potrebe prijavitelja/sofinancerja.

(2) Pogodbene stranke se sporazumejo, da bo izvajalec na osnovi te pogodbe izvedel predhodno arheološko raziskavo, skladno s kulturnovarstvenim soglasjem za raziskavo in odstranitev arheološke ostaline oziroma z odločbo ministra št.      z dne     ,financer pa bo raziskavo sofinanciral iz sredstev državnega proračuna za leto 2022 s proračunske postavke št. 131140 (Izvajanje zakona o varstvu kulturne dediščine) v skupni višini največ       **EUR**.

(3) Raziskava in obseg sredstev za njeno izvedbo sta dogovorjena na podlagi presoje vloge št.      , prispele na Javni poziv za sofinanciranje predhodnih arheoloških raziskav na območju naselbinske ali vrtnoarhitekturne dediščine, ki jih bo v letu 2022 sofinancirala Republika Slovenija iz proračuna, namenjenega za kulturo (oznaka JP-PAR-2022), ki je bil dne       objavljen na spletnih straneh Ministrstva za kulturo (Uradni list RS, št.     ) in strokovnega mnenja Strokovne komisije za arheološke raziskave na seji št.      .

1. **člen**

Finančna sredstva se dodelijo z namenom vzpodbujanja investicij v stara mestna, trška in vaška jedra za osebe, ki rešujejo svoj stanovanjski problem ali vlagajo v oživljanje oziroma v dejavnosti s področja tradicionalnih znanj in veščin (nesnovne dediščine) in premične dediščine (predstavljanje zbirk/predmetov javnosti) ter delne razbremenitve predvsem občinskih investicij v revitalizacijo starih naselbinskih središč.

1. **člen**

Izvajalec se zaveže, da bo raziskavo izvedel do 30. 10. 2022. Pravočasna izpolnitev je bistvena sestavina te pogodbe.

1. **člen**

(1) Dodeljena sredstva iz 1. člena pogodbe morajo biti porabljena v proračunskem letu 2022 ter bodo izplačana v roku, določenem v 32. členu ZIPRS2223 in sicer 30. dan po posredovanju eRačuna.

(2) Izvajalec odgovarja nadzorniku, imenovanem v kulturnovarstvenem soglasju za raziskavo in financerju za ustrezno in pravočasno dokončanje financirane raziskave.

(3) Prijavitelj/sofinancer in izvajalec morata v 15 dneh obvestiti financerja o spremembah, ki utegnejo vplivati na izpolnitev pogodbenih obveznosti, določenih v tej pogodbi.

1. **člen**

(1) Financer bo sredstva za izvedbo raziskave na podlagi te pogodbe nakazal izvajalcu v 1 (enem) obroku, in sicer na podlagi njegovega elektronskega zahtevka za izplačilo, izdanega prek spletnega programa UJP (eRačun) skladno z določbami 28. člena Zakona o opravljanju plačilnih storitev za proračunske uporabnike (Uradni list RS, št. 77/16 in 47/19). Na eRačunu (elektronskem zahtevku za izplačilo) morata biti (ob obveznih elementih listine, opredeljenih v Pravilniku o računovodstvu organizacije kot v Zakonu o davku na dodano vrednost, ZDDV-1) obvezno navedeni:

* številka pogodbe o sofinanciranju predhodnih arheoloških raziskav v letu 2022 in
* koda arheološke raziskave.

eRačun (elektronski zahtevek za izplačilo) mora imeti tudi naslednje obvezne priloge:

* obračun dejansko opravljenih del in storitev (s prikazom celotne vrednosti projekta),
* potrdilo o opravljenem delu, podpisano s strani nadzornika raziskave,
* kopijo računa, izstavljenega prijavitelju/sofinancerju za njegov delež.

(2) Listine iz prejšnjega odstavka tega člena mora izvajalec posredovati financerju najkasneje do 15. 11. 2022.

(3) Financer bo sredstva nakazal na transakcijski račun izvajalca št.      , odprt pri      .

(4) V kolikor se bo izkazalo, da je vrednost raziskave večja kot izhaja iz vloge št.       na javni poziv, bo to razliko sredstev zagotovil prijavitelj/sofinancer iz lastnih sredstev. V primeru, da bo izkazanih upravičenih stroškov manj kot je predvidena celotna vrednost raziskave, se ustrezno zmanjša znesek sofinanciranja s strani financerja.

1. **člen**

(1) Na izrecno zahtevo financerja mora izvajalec nemudoma posredovati vso dokumentacijo (finančno, pravno, vsebinsko). Pa tudi sicer je dolžan sodelovati s financerjem in prijaviteljem/sofinancerjem in se odzivati na njihove zahteve po dokumentaciji in pojasnilih.

(2) Skrbnik pogodbe s strani financerja lahko po potrebi zahteva od izvajalca dodatna pojasnila in dokazila, ki so povezana s predmetom pogodbe, ter pregleduje relevantno dokumentacijo izvajalca, v prostorih Ministrstva za kulturo ali na sedežu izvajalca.

1. **člen**

Pogodbene stranke določajo kot skrbnika pogodbe:

* Brigito Petek s strani financerja,
* s strani prijavitelja/sofinancerja (samo v primeru pravnih oseb)
* s strani izvajalca.

1. **člen**

Izvajalec s podpisom pogodbe prevzame tudi odgovornost za podizvajalce, s katerimi vstopi v pravno razmerje v zvezi z izvedbo raziskave. Dodeljenih finančnih sredstev ni mogoče prenesti na podizvajalce ali tretje osebe.

1. **člen**

Če izvajalec v svojem imenu ali na račun druge pogodbene stranke, predstavniku financerja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je financerju povzročena škoda ali je omogočena pridobitev nedovoljene koristi predstavniku financerja, izvajalcu, drugi pogodbeni strani ali njenemu predstavniku, zastopniku, posredniku,

je pogodba nična.

1. **člen**

(1) Izvajalec soglaša, da financer javno objavi podatke o sofinancirani raziskavi izvajalca in sicer višino odobrenih sredstev.

(2) Izvajalec soglaša, da financer lahko zahteva in uporabi vsa dokazila o izvedbi raziskave.

1. **člen**

V primeru neizpolnjevanja pogodbenih obveznosti s strani prijavitelja/sofinancerja oziroma izvajalca, lahko financer odstopi od pogodbe.

1. **člen**

Vsa morebitna nesoglasja bodo pogodbene stranke reševale sporazumno, v primeru spora pa stvarno pristojno sodišče v Ljubljani.

1. **člen**

Spremembe k pogodbi so veljavne, če so dogovorjene s pisnim dodatkom k pogodbi.

1. **člen**

Ta pogodba stopi v veljavo z dnem podpisa vseh pogodbenih strank.

1. **člen**

Ta pogodba je sestavljena v 5 (petih) izvodih, od katerih prejme financer 3 (tri) izvode, izvajalec in prijavitelj/sofinancer pa po 1 (en) izvod.

**16. člen**

Ta pogodba začne veljati z dnem podpisa vseh pogodbenih strank pod pogojem, da se podpisane izvode v petnajstih (15) dneh po prejemu pogodbe v podpis vrne financerju, sicer se šteje, da pogodba ni sklenjena in da financer ni dolžan izpolniti obveznosti, ki bi zanj izhajale iz te pogodbe.

Št. upravne zadeve:

PRIJAVITELJ/SOFINANCER: IZVAJALEC: FINANCER:

|  |  |  |
| --- | --- | --- |
|  |  | **Ministrstvo za kulturo** |
|  |  | Dr. Vasko Simoniti  minister |
| Datum podpisa: | Datum podpisa: | Datum podpisa: |
| žig | žig | žig |